ས་ཡོམ་མང་ཆེ་བ་ནི་ས་གཞིའི་གས་ཐིག་གི་ཐོག་འབྱུང་བ་དང༌།ས་འོག་གི་གནོན་ཤུགས་ལས་ས་གཞིའི་གས་ཐིག་གི་གཡས་གཡོན་དུ་ཡོད་པའི་བྲག་རྡོ་ཆེན་པོ་དེ་དག་ལ་གནོན་ཤུགས་ཆེ་རུ་སོང་ནས་མཐར་བྲག་རྡོ་དེ་དག་གས་པ་ལས་བྱུང་ཟེར།ས་ཡོམ་དེ་ཡང་སྤྱིར་ས་གཏིང་ཟབ་མོའི་འོག་ནས་འབྱུང་ཞིང་གས་ཆག་ཡོད་སའི་བསྟི་གནས་གཙོ་བོའི་རིགས་ལ་ས་ཡོམ་གྱི་འབྱུང་གཞི་ཞེས་བརྗོད་ཀྱི་ཡོད་པ་རེད།ས་ཡོམ་མང་ཆེ་བའི་འབྱུང་གཞི་ནི་ས་སྟེང་ནས་མི་ལི་༤༥ཀི་ལོ་མི་ཊར་༧༢ཙམ་ཞིག་གི་འོག་ཏུ་ཡོད་པ་དང༌།ད་བར་གཏིང་ཟབ་ཤོས་ནི་ས་སྟེང་ནས་མི་ལི་༤༥༠ཀི་ལོ་མི་ཊར་༧༠༠ཐམ་པའི་འོག་ཏུ་བྱུང་ཡོད།ས་ཡོམ་གྱི་འབྱུང་གཞི་དེ་ཉིད་ཀྱི་ཕྱི་ཐོག་ཏུ་ཡོད་པའི་ས་གཞི་དེར་ས་ཡོམ་གྱི་ཐོག་དབུས་ཞེས་བརྗོད་པ་དང་ས་ཡོམ་ཡང་ཤུགས་ཆེ་ཤོས་འདི་རུ་འབྱུང་གི་ཡོད་པ་རེད།